**Årsberetning for Seniorkomiteen 2022**

**Seniorkomiteen**

Seniorkomiteen bestod i 2022 av Hilde Engebretsen, Kathrine Veum, Willy Strandkleiv og Oddvar Hjelvik. Vi hadde flere planleggingsmøter i løpet av sesongen.

**Fredagsniern**

Turneringen på fredager har alltid vært et populært arrangement, og har historisk sett vært selve grunnmuren i senioraktivitetene til Moss & Rygge Golfklubb.

Det ble gjennomført 23 turneringer (hvorav 2 lagkonkurranser) med god deltagelse, og med mange bra resultater. Nytt av året var at vi flyttet tidspunktet fram til kl 12 noe som viste seg å være svært så vellykket i og med høyere deltakelse enn i tidligere år.

Vår årlige tur til Mjölkeröd i Sverige ble gjennomført 9. september med god oppslutning.

Sesongen ble avsluttet med scrambleturnering 30. september, etterfulgt av premieutdeling for hele året og et hyggelig, sosialt samvær.

Årets vinnere av OoM var som i fjor Anita Sandtrø og Svein Mathisen.

Vinnere av Eclectic ble Toril Skoglunn og Odd Bakke.

Ansvarlig for Fredagsniern var Kathrine Veum, og med god hjelp av mange verter.

**Tirsdagsturneringene**

Tirsdag er seniorenes turneringsdag, og med start 3. mai gjennomførte vi totalt 16 turneringer med opp mot 48 deltagere. Vi spiller i tre klasser, herrer klasse A (hcp 8,0 -19,9), herrer klasse B ( hcå 20,0-54,0) og egen dameklasse.

Den siste turneringen ble gjennomført 6. september. Noen av turneringene gjaldt også som uttak til lagmatchene i regi av Østfold Seniorgolf.

I år forsøkte vi også en tirsdag i måneden å ha forskjellige typer scramble-turneringer og fikk veldig bra respons av deltakerne.

Ansvarlige for Tirsdagsturneringene var Hilde Engebretsen og Oddvar Hjelvik, og med god hjelp av Åge Erichsen, Odd Bakke og Odd Arne Jarl.

**Lagmatcher Østfold Seniorgolf**

Vi stilte lag i lagmatchene i regi av ØSG sammen med åtte andre klubber i Østfold + Soon. Vi avholdt vår turnering på Evje 9.august med 63 deltagere. Vårt lag ble klar vinner på eget gress. Vi vant også overlegent sammenlagt for hele sesongen.

«Årets golfer» ble kåret på Gamle Fredrikstad GK. Der ble Anita Sandtrø nr.1 i dameklassen. Ansvarlig for ØSG var Willy Strandkleiv.

**Østfoldmesterskapet**

Østfoldmesterskapet ble avholdt på Skjeberg GK.

I dameklassen ble Anita Sandtrø nr.1, mens Inge Hammersmark vant herrer klasse B. I denne klassen ble også Thor Gulbrandsen og Per Vorum hhv nr 3 og 4.

**Seniorturer**

Årets seniortur for herrer gikk til Gullmarstrand i Fiskebäckskil, Sverige 19. og 20. september med golfturneringer på Skaftø GK. Hele 35 deltakere var med. I år hadde også damene egen tur til Sotenäs GK i Sverige de samme dagene med hele 24 deltakere. Ansvarlige for turene var hhv Oddvar Hjelvik og Hilde Engebretsen.

**Klubbmesterskap Seniorer**

Klubbmesterskapet for seniorer ble avholdet 20. og 21. august. Klubbmestere ble Elin Krokan og Brede Svarem.

Klassene damer og herrer 70+ ble avholdt 6. september. Klubbmestere for 70+ ble Anita Sandtrø og Gunnar Arthur Fjeld. Ansvarlig for seniormesterskapene var Turneringskomiteen med Odd Arne Jarl i spissen.

**Ugly Mug**

Den uhøytidelige men tradisjonsrike turneringen mellom Drøbak GK og Moss & Rygge GK ble avholdt 12. og 13. juli. Det er en spennende matchturnering over to dager. Som i fjor ble vi vinner, og pokalen «The Ugly Mug» ble stående igjen på Evje. Åge Erichsen var primus motor fra vår side.

**Norsk Seniorgolf**

Moss & Rygge GK har også i 2022 vært aktive i NSG´s turneringsspill. Vi stilte i lagserien med ett herrelag i A-klassen og ett damelag i B-klassen.  Det ble spilt 6 matcher i hver klasse. Totalt deltok 8 herrer og 8 damer fra Moss & Rygge GK. Damene ble nr 3 i sin pulje mens herrene ble nr 4 i sin.

Vi deltok også med lag i Lag-NM-Senior. Herrene spilte på Nes golfbane der de oppnådde en hederlig 4.plass av totalt 17 lag. Damene spilte på Onsøy golfbane og ble nr 4 av 10 lag.

Vi har hatt 39 registrerte medlemmer i NSG. Det flotte med å være NSG-medlem er at man kan spille på mange norske baner til redusert greenfee, og bli kjent med mange andre golfere.

Kathrine Veum har vært kontaktperson og koordinator for NSG.

**Sluttord**

Det oppfordres til at flere av våre medlemmer deltar på turneringer som seniorene arrangerer, som Fredagsniern, Tirsdagturneringen , ØSG og turneringer i regi av NSG.

Oddvar Hjelvik

Seniorleder